**[TIL GRUPPEN: Denne færdige skabelon til pressemeddelelse er tænkt som udsendelse til jeres lokalavis(er), inden I skal på Spejdernes Lejt 2022.**

**Sørg for at gennemgå alt i gult, så I får rettet navn på gruppe, spejder(e), by/område osv.**

**I pressemeddelelsen er der et par eksempler på citater i blåt – de skal selvfølgelig tilpasses i overensstemmelse med, hvad I og jeres spejdere har lyst til at sige.**

**Det er generelt en god idé så vidt muligt at gøre pressemeddelelsen til jeres egen, så den passer til det, der er vigtigt for jeres gruppe.**

**Det er vigtigt at sende lokalvisen nogle gode fotos – fx nogle fra Spejdernes Lejr 2017. Hvis I ikke har nogen liggende, kan I kigge her** [**https://dds.dk/artikel/fotos**](https://dds.dk/artikel/fotos) **eller** [**https://spejderneslejr.dk/da/galleri**](https://spejderneslejr.dk/da/galleri)**. Det er vigtigt, at lokalpressen husker at kreditere de enkelte fotografer.**

**Som regel kan I finde kontakt til redaktionen via Google eller ved at kigge i seneste lokalavis. Giv gerne redaktionen et telefonopkald, umiddelbart før/efter I har sendt pressemeddelelsen, så de ved, den er der.]**

**De lokale spejdere skifter [hjemby] ud med Hedeland Naturpark til sommer**

**[Hjembys] spejdere tager med på Spejdernes Lejr til juli. Med 40.000 spejdere fra ind- og udland bliver lejren i Hedeland Naturpark Nordens største spejderlejr.**

En rekordstor spejderlejr løber af stablen til sommer, og [Gruppenavn] er med. Spejdernes Lejr er med sine 40.000 deltagere fra ind- og udland Nordens største spejderlejr.

[Gruppenavn] deltager med [x] spejdere i alderen [xx-xx]. [Navn på en spejder] er en af dem, der skal afsted, og han/hun har aldrig været med før, men det gør bestemt ikke forventningerne mindre:

”Jeg glæder mig til at bygge lejren op, prøve en masse sjove og udfordrende aktiviteter, og møde spejdere fra andre lande. Og så glæder jeg mig til at sidde rundt om bålet og snakke og grine.”

Også gruppeleder i [Gruppenavn], [Gruppeleders for- og efternavn], ser frem til en sommerlejr udover det sædvanlige:

”Når mange mennesker er samlet, kan man virkelig få mulighed for at opleve det sus, som fællesskab giver. Der sker noget magisk, når så mange samles på ét sted og bruger 10 dage på at udfordre hinanden og hygge sig sammen.”

**En lejr fuld af aktiviteter og fællesskab**  
Med 40.000 spejdere samlet bliver der massevis af aktiviteter i løbet af den 23.-31. juli, hvor lejren finder sted.   
Spejderne vil møde massevis af sjove og fællesskabende events, for eksempel de såkaldte morgenfester, hvor det bliver muligt at få pulsen op ved at dyrke yoga, taekwondo eller ved at deltage i eksotiske konkurrencer og verdensrekordforsøg. Samtidig vil der være kæmpestore aktiviteter, såsom en flere hundrede meter stor labyrint, en kæmpe forhindringsbane og aktivitet, som indebærer over 100 affyringsramper til vandraketter.

På lejren vil det også være muligt at få pulsen lidt ned igen. Det sker blandt andet gennem et refleksions- og åndelighedsområde, som har til hensigt at skabe et pusterum på lejren, hvor der er plads til dialog, brobygning og rum til at møde nye mennesker. Ambitionen er her at give de unge den rette, trygge ramme til at komme ind i et nyt socialt fællesskab.

Spejdernes Lejr afholdes hvert femte år. Sidste gang var i 2017 i Sønderborg.

Du kan følge med i lejren på [Gruppenavn]s Facebookside, ligesom du også op til og under lejren kan følge med på Det Danske Spejderkorps’ Facebook og Instagram.

**Fakta om Spejdernes Lejr 2022:**

* Med 40.000 deltagere forventes spejderlejren at blive Nordens største.
* Lejren finder sted i det naturskønne område Hedeland Naturpark nær Roskilde, Greve og Høje Taastrup.
* Lejren arrangeres i samarbejde mellem de fem spejderkorps: Det Danske Spejderkorps, KFUM-Spejderne, De grønne pigespejdere, Danske Baptisters Spejderkorps og Dansk Spejderkorps Sydslesvig.
* Find billeder fra sidste Spejdernes Lejr i 2017 på <https://foto.sl2017.dk/>. Alle billeder skal krediteres med fotografens navn.
* Spejdernes vision er “Friluftsliv, Fællesskab og Udfordringer” – for os selv, hinanden og omverdenen. Det betyder, at Spejdernes Lejr skal være et sted, hvor man som spejder udvikler sig, og hvor man oplever, at man i samlet flok kan mere – og i forhold til omverdenen, at spejderne bliver bevidste om fx bæredygtighed og fremmede kulturer.

**Fakta om [Gruppenavn]**

* [Gruppenavn] holder til i [XXX] ved [YYY].
* Gruppen er en del af Det Danske Spejderkorps, der med 36.000 medlemmer er Danmarks største spejderkorps.
* Spejdergruppen har [XX] medlemmer og tilbyder spejderaktiviteter for børn og unge fra 3-24.
* Du kan læse mere om [Gruppenavn] på [gruppenavn.dk], på Facebook.com/[XXXXX] og på Instagram [navn på Instagramprofil]